<classify> Katika mchezo huo, Yanga iliibuka na ushindi mnono wa mabao 5-0, na kurejea kileleni mwa msimamo wa ligi hiyo kwa kufikisha pointi 50 na kuwashusha watani zao wa jadi Simba katika nafasi ya pili wakiwa na pointi 48.Akizungumza baada ya mchezo huo Pluijm, alisema vijana wake Mtibwa Sugar walicheza vizuri kwa kufuata maelekezo aliyowapa ndiyo maana ya kupata ushindi huo ambao unazidi kuwaweka katika mazingira mazuri ya kutetea ubingwa wao msimu huu.Mchezo ulikuwa mgumu dakika za mwanzo African Sports walionekana kutukamia na kutaka kupoteza malengo yetu kwa sababu tulipanga kupata mabao ya mapema ili kuwachanganya lakini ilishindikana nawapongeza wachezaji wangu walionesha umakini na kutumia vizuri nafasi walizopata, alisema Pluijm.Mholanzi huyo alisema ushindi huo siyo tu umewaweka katika sehemu nzuri kwenye Ligi Kuu bali umempa uhakika wa kufanya vizuri kwenye mchezo wao wa Ligi ya Mabingwa Afrika dhidi ya APR ya Rwanda utakaopigwa Jumamosi jijini Kigali.Kocha wa African Sports Ramadhani Aluko, alisema timu yake imepoteza mchezo kwa sababu wachezaji wake walicheza bila kufuata maelekezo na Yanga walikuwa wepesi kubaini makosa ya wapinzani wao.Alisema safu yake ya ulinzi ilifanya makosa mengi na kuwaruhusu washambuliaji wa Yanga, Donald Ngoma, Amissi Tambwe, Anthony Matheo na Simon Msuva kufanya wanavyotaka, jambo ambalo limewagharimu na kuzidi kuwaweka kwenye wakati mbaya kwenye msimamo wa ligi.Safu ya ulinzi leo juzi imetuangusha kwa kufanya makosa mengi, lakini ndiyo mchezo... tunarudi nyumbani kujipanga kuhakikisha tunazitumia vizuri mechi zetu sita za nyumbani ili tuepuke janga la kushuka daraja, alisema Aluko.Yanga inatarajia kuondoka nchini leo kuelekea Kigali kwa ajili ya pambano lake la raundi ya kwanza la Ligi ya Mabingwa Afrika dhidi ya APR, lililopangwa kupigwa keshokutwa na African Sports wanarudi Tanga kujipanga wakiisubiri Mbeya City mwishoni mwa wiki hii kwenye Uwanja wa Mkwakwani.  <topic>: michezo 